[bookmark: _GoBack]Nakon sprovedenog otvorenog postupka javne nabavke u skladu sa članom 54 Zakona o javnim nabavkama, sa ponuđačem koji je jedini dostavio ponudu u postupku javne nabavke, prije izvršnosti Odluke o izboru najpovoljnije ponude, saglasno članu 146 stav 2 tačka 1, Zakona o javnim nabavkama, a u skladu sa članom 149 Zakona o javnim nabavkama (“Službeni list CG”, broj 74/19), zaključuje se:

UGOVOR ZA PRUŽANJE USLUGE OBAVLJANJA JAVNOG LINIJSKOG PREVOZA PUTNIKA U GRADSKOM I PRIGRADSKOM SAOBRAĆAJU
PARTIJA 3: OBAVLJANJE JAVNOG LINIJSKOG PREVOZA PUTNIKA U GRADSKOM I PRIGRADSKOM SAOBRAĆAJU NA V GRUPI LINIJA

Ovaj Ugovor zaključen je  između:
1. Opštine Nikšić sa sjedištem u Nikšiću, ulica Njegoševa br 18, PIB: 02021633, Broj računa: 530-5276-93, Naziv banke: NLB Banka,  koga zastupa Predsjednik Marko Kovačević (u daljem tekstu: Naručilac)
i
2. Glunex d.o.o. Nikšić, sa sjedištem u Nikšiću, ulica Baja Pivljanina 7A, PIB 02062593, Broj računa: 535-240-38, Naziv banke: Prva banka Crne Gore AD, koga zastupa Izvršni direktor Novica Glušica (u daljem tekstu: Izvršilac).


OSNOV UGOVORA:

Tenderska dokumentacija za otvoreni postupak za pružanje usluge obavljanja javnog linijskog prevoza putnika u gradskom i prigradskom saobraćaju, po partijama, broj 05/21 od 07.09.2021. godine (postupak #7044).
Broj i datum odluke o izboru najpovoljnije ponude: 02-031-2893/7 od 12.10.2021.godine.
Ponuda ponuđača Glunex d.o.o. Nikšić, broj 10113 dostavljena putem EsJN dana 21.09.2021. 21:00.

PREDMET NABAVKE

Član 1
Predmet ovog Ugovora je pružanje usluge obavljanja javnog linijskog prevoza putnika u gradskom i prigradskom saobraćaju, za period od 5 godina, Partija 3: obavljanje javnog linijskog prevoza putnika u gradskom i prigradskom saobraćaju na V GRUPI LINIJA , u skladu sa tehničkom specifikacijom tenderske dokumentacije broj 05/21 od 07.09.2021. godine (postupak #7044) i  Odlukom o izboru najpovoljnije ponude broj 02-031-2893/7 od 12.10.2021.godine, ponudom Izvršioca Glunex d.o.o. Nikšić, broj 10113 od 21.09.2021.godine.  

Član 2
Izvršilac se obavezuje da će pružiti usluge navedene u članu 1 ovog Ugovora, u svemu prema Planu linija, Redu vožnje i prihvaćenoj  Ponudi broj 10113 od 21.09.2021.godine, koja čini sastavni dio ugovora.
Mjesto izvršenja ugovora je opština Nikšić.

CIJENA I USLOVI PLAĆANJA

Član 3
Ukupna cijena za usluge obavljanja javnog linijskog prevoza putnika u gradskom i prigradskom saobraćaju, Partija 3: obavljanje javnog linijskog prevoza putnika u gradskom i prigradskom saobraćaju na V GRUPI LINIJA, na godišnjem nivou  bez uračunatog PDV-a iznosi 7.000,00 €. PDV je 490,00 €. Ukupna ugovorene vrijednost sa uračunatim PDV-om iznosi 7.490,00 €.
Plaćanje ukupne ugovorene vrijednost  će se vršiti virmanski u 10 mjesečnih rata godišnje, počev od dana zaključivanja ugovora. Za prvu godinu plaćanje će se vršiti  iz Budžeta opštine Nikšić za 2021. godinu i 2022.godinu, a za svaku narednu godinu, do isteka ugovora, zaključivaće se Aneks ugovora, u skladu sa sredstvima planiranim za navedenu uslugu u Budžetu opštine Nikšić.
Rok plaćanja je: 30 dana od dana prijema mjesečne fakture za prethodni mjesec.
Cijenu javnog linijskog prevoza  u gradskom i prigradskom saobraćaju forimira Izvršilac. Ista je dostavljena u Ponudi  broj 10113 od 21.09.2021.godine, u skladu sa tenderskom dokumentacijom.

ROK  

Član 4
Ugovor se zaključuje na period od 5 godina u skladu sa Zakonom o komunalnim djelatnostima ("Službeni list Crne Gore", br. 55/16, 74/16, 2/18, 66/19).

OBAVEZE UGOVORNIH STRANA

Član 5
Izvršilac se obavezuje:
· da usluge koje su predmet ovog Ugovora pruža u skladu sa važećim zakonskim propisima, normativima i standardima za ovu vrstu posla;
· da usluge pruža kvalifikovanom radnom snagom sa potrebnim iskustvom za ovu vrstu posla i odgovarajućim sredstvima ( voznim parkom); 

RASKID UGOVORA

Član 6
Ugovorne strane su saglasne da do raskida ovog Ugovora može doći sporazumom ugovornih strana.
Ako strane ugovora sporazumno raskinu ugovor, sporazumom o raskidu ugovora utvrđuju se međusobna prava i obaveze koje proističu iz raskida ugovora.

Član 7
Naručilac je dužan da raskine ugovor o javnoj nabavci naročito ako: 1) nastupe okolnosti koje za posljedicu imaju bitnu izmjenu ugovora koja iziskuje sprovođenje novog postupka javne nabavke; 2) nastupi neki razlog koji predstavlja osnov za obavezno isključenje iz člana 108 Zakona o javnim nabavkama. 
Bitnom izmjenom ugovora iz stava 1 tačka 1 ovog člana smatra se izmjena prirode ugovora u materijalnom smislu u odnosu na ugovor koji je prvobitno zaključen ako je ispunjen jedan ili više sljedećih uslova: 1) izmjenom se uvode uslovi koji bi, da su bili dio prvobitnog postupka javne nabavke, omogućavali uključivanje drugih privrednih subjekata u odnosu na izabrane ponuđače ili prihvatanje druge ponude u odnosu na prihvaćenu ili bi omogućili veću konkurentnost u postupku javne nabavke koji je prethodio zaključenju ugovora; 2) izmjenom se mijenja privredna ravnoteža ugovora u korist privrednog subjekta sa kojim je zaključen ugovor na način koji nije predviđen prvobitnim ugovorom; 3) izmjenom se značajno povećava obim ugovora; 4) promjena privrednog subjekta sa kojim je zaključen ugovor o javnoj nabavci, osim u slučaju iz člana 151 stav 1 tačka 4 Zakona o javnim nabavkama; 5) ako ponuđač ne izvršava ugovorene obaveze i u drugim slučajevima utvrđenim tenderskom dokumentacijom u skladu sa zakonom. 
U slučaju raskida ugovora naručilac je dužan da obavještenje o raskidu ugovora objavi na ESJN u roku od deset dana od dana raskida ugovora. 

Član 8
Izvršilac ima pravo da jednostrano raskine Ugovor ako Naručilac ne plaća  u rokovima i na način predviđen Ugovorom.
OSOBLJE IZVRŠIOCA

Član 9
Ukoliko Naručilac ima osnovan razlog za nezadovoljstvo radom bilo kojeg člana osoblja Izvršioca, u tom slučaju, Izvršilac će na osnovu pismenog zahtjeva Naručioca, u kome se navodi razlog, obezbijediti kao zamjenu lice sa kvalifikacijama i iskustvom koji su prihvatljivi Naručiocu.
Izvršilac nema pravo da zahtijeva pokrivanje dodatnih troškova koji proističu ili su u vezi sa premještanjem ili zamjenom osoblja.


GARANCIJA ZA DOBRO IZVRŠENJE UGOVORA

Član 10
Izvršilac se obavezuje da Naručiocu u trenutku potpisivanja ovog Ugovora preda neopozivu, Garanciju za dobro izvršenje posla , za slučaj povrede ugovorenih obaveza u iznosu od 5 % od vrijednosti ugovora sa uračunatim PDV-om, sa rokom važnosti važenja 370 dana od dana zaključivanja ugovora.Za svaku narednu godinu trajanja ugovora Izvršilac je dužan da 5 dana prije isticanja roka važnosti garancije za dobro izvršenje Ugovara, preda neopozivu, bezuslovnu i naplativu na prvi poziv Garanciju banke, za dobro izvršenje ugovora na iznos od 5% od godišnje vrijednosti Ugovora, izdatu od banke, društva za osiguranje ili druge organizacije koja je zakonom ili na osnovu zakona ovlašćena za davanje garancija. Ova garancija mora da je bezuslovna i plativa na prvi poziv naručioca nakon nastanka razloga na koji se odnosi.
Garancija za dobro izvršenje ugovora biće sastavni dio Ugovora.
Ako  Izvšilac ne preda naručiocu garanciju za dobro izvršenje ugovora prilikom zaključenja ugovora, smatra se da je odustao od ponude.
U slučaju iz prethodnog stava Naručilac će aktivirati garanciju ponude..
Naručilac se obavezuje da neposredno nakon ispunjenja obaveza, na način i pod uslovima iz ovog ugovora,  vrati  Izvršiocu garanciju.



OSTALE ODREDBE

Član 11
Izvršilac i njegovo osoblje se obavezuje da u toku važenja ovog Ugovora, kao i po isteku ovog ugovora, ne iznose bilo kakve službene ili povjerljive informacije u vezi ovog Ugovora, poslova i aktivnosti Naručioca, bez prethodne pisane saglasnosti Naručioca.

Član 12
Eventualne nesporazume koji mogu da se pojave u vezi ovog Ugovora ugovorne strane će pokušati da riješe sporazumno.
Sve sporove koji nastanu u vezi ovog Ugovora rješavaće Privredni sud u Podgorici.

Član 13
     Naručilac je upoznao Ponuđača sa obavezom poštovanja antikorupcijskih pravila, koja se imaju primijeniti na ugovorne strane.
Ugovor o javnoj nabavci koji je zaključen uz kršenje antikoruopcijskih pravila u skladu sa odredbama člana 38  ZJN („Službeni list Crne Gore“, broj 74/19) je ništavan.

Član 14
Na sve što nije regulisano ugovorom o javnoj nabavci, primjeniće se odredbe Zakona o obligacionim odnosima ("Službeni list Crne Gore", br. 47/08, 4/11, 22/17).

Član 15
Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 stav 1 tačka 2 i 3 Zakona o javnim nabavkama: 
-radi nabavke dodatnih usluga koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećim uslugama nabavljenim u okviru prvobitne nabavka i može da prouzrokuje značajne poteškoće ili znatno povećanje troškova za naručioca a povećanje vrijednosti ugovora nije veće od 20% vrijednosti prvobitnog ugovora,
-kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora.

Član 16
Ovaj Ugovor je pravno valjano zaključen i potpisan od dolje navedenih ovlašćenih zakonskih zastupnika strana ugovora i sačinjen je u 6 (šest) istovjetnih primjeraka, od kojih su 4 (četiri) primjerka za Naručioca  a dva (2) primjerka za Izvršioca.

